**DAVID HERZOG 1-2**

**Nő:** Mindjárt leesik rólam a nadrágom! Ide nézzetek! Ez durva, ez durva, ó mindenki más is megkapja a saját maga csodáját. Én csupán egy pásztor feleség vagyok. Ez annyira csodás, annyira jó, el sem hiszem. Ez durva, mindjárt leesik rólam a nadrág. **David:** *Mész összefelé?* **Nő**: El sem hiszem, ez durva. Nézzétek! **David***: Valaha is tapasztaltatok ilyen fogyást? Láttatok már ilyet azelőtt?* **Nő**: Ma reggel még alig bírtam magamra erőltetni a ruháimat, most meg nézzétek!

**David:** *És veled mi történt ma este?* **Férfi:** A feleségemért álltam hitben, amikor elkezdtem körbeszaladni, és ezalatt én gyógyultam meg! **David**: *Hol a feleséged?* **Férfi**: A feleségem? Hol vagy kedvesem? **David**: *Legközelebb ő fusson majd körbe!* **Férfi**: Én hittel futottam körbe az ő fogyásáért, azonban nekem még ’91-ben volt egy balesetem, amiben megsérült a nyakam és minden reggel arra ébredtem, hogy fáj, ég, most pedig semmi fájdalmam nincs. **David**: *Eltört a nyaka és azóta is állandó fájdalmai voltak, de ma este teljesen eltűnt minden fájdalma! Azért sír, mert ez valós, emberek! Isten az, aki megjelent ma este itt közöttünk!* **Férfi**: Miközben ma este David szólította azokat a dolgokat, melyek meg fognak történni, mint például a fogyás és más, és kérte, hogy aki hiszi az fusson körbe, és én hittem, ha elkezdek körbeszaladni a feleségemért, ő leg fog fogyni. Azonban 1991-ben nyaktörést szenvedtem és azóta is rengeteg fájdalommal küzdöttem a nyakammal és karommal – éjjelente szinte lebénultak. De ma este az Úr meggyógyított és én minden dicsőséget Neki adok.

**David***: Nagyon erőteljes. Veled mi történik éppen?* **Nő**: Megyek összefelé. **David**: *Azonnali fogyásban van részed?* **Nő**: Igen, tűnök elfelé. **David**: *Itt Jeruzsálemben? Mi történik?* **Nő**: Egyre kisebb, és kisebb vagyok! A nadrágom mindjárt leesik. **David**: Azért tartod a nadrágod a kezedben, mert amúgy leesne rólad? **Nő:** Mindenképp. **David**: *Szerinted mennyit fogyhattál? Hány ruhamérettel lettél kisebb?* **Nő**: Nem tudom, de köszönöm Uram! **David**: *Ez csodálatos, fogyás történt!* **Nő**: Fogyás! **David**: *Hányan láttatok életetekben először azonnali fogyást? Ez tehát azt jelenti, hogy egy újabb dicsőség nyílvánult meg, mint amit előtte láttatok. Újabb dicsőség, újabb csodák. A többieknek azt javaslom, ellenőrizzétek le a derékbőségeteket! Lehet többen is bizonyságot tudtok tenni a fogyásról, miközben ez a hölgy bizonyságot tesz erről. Hányan látjátok, mennyire nyílvánvaló, ami itt történik? A St. Marks gyülekezetben ugyanez történt. Egyik hölgy itt lent tartotta a kezében a nadrágját és megkérdeztem miért ott fogod lent? Ő azt mondta: Lecsúszott az alsóneműm! Tiszta ciki volt. Szerintem az Úrnak van humorérzéke! Lehet neked ez nem úgy tűnik, mintha szép rendben csinálná Isten a dolgokat, de az Úr szereti ezt! Dicsőség Istennek! Uram, még többet! Hadd fogyjon le olyan mértékben, hogy rá se ismerjenek mire visszaér.*

**Férfi**: Én fölálltam és körbefutottam a lábam miatt, majd visszamentem a helyemre és ott álltam gyülekezetünk egyik pásztora mellett. Ekkor David azt mondta: Ok, úgy érzem Isten most arany-fogakat adott embereknek. Mindenki vizsgálja meg a száját, mert arany fogak vannak benne! Szóval ez a mellettem lévő pásztor azt mondta: „hé Rick, mutasd a szád!” Erre én: „nem mutagatom én a szám...” De ő: „Hadd nézzek bele a szádba!” Majd én: „Ok, akkor nézd meg.” Majd ahogy belenézett, elkezdett kiabálni a feleségemnek: „Hé Shelly, gyere ide gyorsan, te tudod hogy néz ki a férjed szája!” Majd a feleségem elkezdett visongatni. Kérdeztem mi történt. Egyik előttem ülő hölgynél volt egy smink-tükör, ahogy ideadta és meglátta a szám, ő is elkezdett visongatni. Majd ahogy a tükörbe néztem, láttam, hogy „wow – arany fogaim vannak!” Négy egymás melletti fogam vált aranyfoggá! A csoportból nekem volt a legtöbb...

**Fiú**: Életem legnagyobb részében nem igazán láttam. Bal szememben szemtengelyferdülésem volt, szóval a bal szememmel szinte egyáltalán semmit nem láttam. Mikor körbeszaladtam, a szemem nagyon nagyon elkezdett könnyezni, így levettem a szemüvegem és azt hallottam, amint Isten azt mondja: „Imádkozz a szemedért, imádkozz most!” Mostmár el tudom olvasni a kijárat feliraot, sokkal jobban látok, mint valaha! **David***: Igen!***Fiú**: Köszönöm Uram!

**SID**: Helló, Sid Roth vagyok. Isten hozott világomban, ahol a természetfölötti a természetes! Vendégem, David Herzog, akitől óriási jeleket és csodákat láttatok az imént. David, az ami teljesen elbűvölő számomra, azon felül, amikor a vakok visszanyerik látásukat, az, hogy emberek azonnali módon lefogynak! Honnan jött ez az egész?

***DAVID****: Természetesen Istentől, mivel Ő egy természetfölötti Isten!*

**SID**: Tudom, de azért nem minden szolgáló lát azonnali fogyást az alkalmain!

***DAVID****: Véleményem szerint olyan időket élünk, hogy napjainkban ez nagyon szükségessé vált, különösen itt észak Amerikában. Afrikában nem sok fogyási csodát látok, valahogy a nyugati világban sokkal több ilyen jellegű csodát lehet tapasztalni...*

**SID**: Itt több az elhízott ember.

***DAVID****: Igen, ezt nem én mondtam ki, hanem te. De alapjában véve, ha most azonnal a Mennybe mennél úgy, hogy rákod van, vagy túlsúlyos vagy, abban a pillanatban gyógyult lennél ott a Mennyben. Bumm, azonnal új testet kapnál. Ha Isten dicsősége most azonnal leszáll ide közénk, ahol vagyunk, emberek, akik csupán néznek bennünket a képernyőkön keresztül, ugyanúgy lefogyhatnak most!*

**SID**: Sőt, nem csak ez történik, David, egyik konferenciánkon te szolgáltál, amikor emberek arany-fogakat katak az Úrtól és erről bizonyságot is tettek már a következő esti alkalmon. Több tucat ember azonnal kapott arany-fogat. Hiszem, hogy a bizonyságokban erő van!

***DAVID****: Így van, amikor csupán csak beszélsz valamiről, az teret nyit a szférában, hogy újra megtörténjen az a dolog. Mert ahogy beszélsz valamiről, az meg is jelenik, tehát amiről beszélsz, az elkezd megnyilvánulni, manifesztálódni és ez csodálatos, nagyon szeretem! Ha például a szeretetről beszélsz, elkezded érezni is a szeretetet. Ha a Szent Szellemről beszélsz, elkezded érezni a Szent Szellemet és ha a csodákról kezdesz bizonyságot tenni, akkor a csodák növekedését kezded tapasztalni. Minél nagyobb tisztelettel beszélsz ezekről a dolgokról, annál több lesz belőlük az életedben!*

**SID**: David, mik a legvadabb jelek és csodák, melyeket valaha is láttál?

***DAVID****: Sok mindent láttam. Nemrégiben Dubaiban szolgáltam, ami egy muzulmán ország és ott több kopaszodó ember is volt, akiknek elkezdett kinőni a hajuk azonnali, természetfölötti módon. Ott, ebben a muzulmán országban! Ennek következményeként tértek meg az emberek! Volt olyan, hogy valaki ősz haja feketévé vált a szemünk előtt! És ez mind amellett történik, hogy daganatok eltűnnek emberek testéből és minden féle fajta gyógyító csodák is történnek a jeleken és jelenségeken kívül. A muzulmánok, az arabok, ilyeneket keresnek. Közép-Keleten nem lehet csak úgy evangélizálni, ott kell, hogy lássanak jeleket és csodákat. Bármiről beszélhetsz, úgy is beléd kötnek. De abban a pillanatban, hogy meglátnak jeleket és csodákat történni nem fognak vitatkozni, hanem rögtön jönnek, hogy lássák a szemeikkel.*

**SID**: Már évek óta mozogtál a jelekben és csodákban, mégis szíved kiáltása az volt, hogy „kell, hogy legyen ennél több is!” Majd Isten elvezetett arra, melyet úgy nevezünk: DICSŐSÉG. A dicsőség az az atmoszféra, melyben az események felgyorsulnak. David, mit értettél meg arról, hogy mit jelent kenet alatt szolgálni és mit jelent a dicsőség alatt szolgálni? Hogyan jött el nálad ez a váltás?

***DAVID****: Éveken át szolgáltam a kenetben, imádkoztam betegekért és történtek is dolgok, de tudtam belül, hogy kell, hogy legyen ennél több is. Mivel ha több száz emberért imádkoztam, tudod, az eléggé fárasztó. Egyesével imádkozni az emberekért, egyszerűen legyöngít, lefáraszt. Azt mondtam: „Istenem, én egyszerre szeretnék több ezer embert megérinteni, vagy akár több milliót!” És elkezdtem imádkozni ezügyben, amikor Isten megismertetett a DICSŐSÉGGEL. Azt láttam, hogy a dicsőséggel a több ezerszeresét lehet elérni annak, mint amit a saját ajándékaimmal, vagy a kenetemmel próbálok. Afrikában szolgáltam egyszer, ahol elkezdtem ezt meglátni, amikor egyszerre tömegek kezdtek szabadulni és másodperceken belül démonok hagyták el az embereket, egyszerre. Egy ilyen azelőtt, napokba, vagy hetekbe telt, mint amikor boszorkányságból, vagy varázslásból szabadultak az emberek. Azonban amikor leszállt a Mennyből a dicsőség, az egész stadiont betakarta, ahol szolgáltam és Isten azt mondta: „Mit látsz?” És én ekkor láttam, amint angyalok jönnek, megérintik az embereket és én pedig csak kimondtam: „Most itt vannak az angyalok, most meg ott.” Tömegével estek el az emberek és azonnal megszabadultak démoni befolyás alól, és annyira könnyű volt az egész. Annyira egyszerű volt, hogy elkedtem ezt használni a gyógyításoknál, a csodáknál és amikor kapok egy ismeret beszédét, hogy az emberek fogyni fognak, vagy tumor, vagy bármi el fog tűnni, akkor ez nem csupán egy embernél, hanem ezreknél történik meg egyszerre. Általában azt tesszük, hogy imádkozunk valakiért, akire a kezünket tesszük és kérleljük az Urat, hogy érintse meg őket, azonban van egy más valóság és ez a dicsőség világa – ami ha leszáll a tömegre, csupán kimondasz egyetlen szót és az azonnal megtörténik és nem csak egy embernél, hanem egyszerre ezreknél.*

**SID**: Tudod, ezek a jelek és csodák, melyekkel megragadjuk a hitetlenek figyelmét és azonnal odafigyelnek és meghallják az evangéliumot. Ennyire egyszerű. Amit mindjárt megmutatunk nézőinknek, az teljesen lenyűgöző. Elment egy hölgy egyik alkalmatokra, ahol a dicsőség jelenlétében ült órákon át és órákig imádkozott Isten Szellemében, és szó szerint bekerült a dicsőség szférájába, amiről egy rendőr is úgy nyilatkozott, hogy átment rajtuk egy óriási teherautó. Hát, akkor nézzük meg!

***Nő****: Egy férfi volt velem a börtönből, akit elvittem két lányommal együtt a szombat esti Istentiszteletre. Ahogy hazafelé tartottunk, egy útkereszteződéshez értem, ahol megálltam. Majd előttem zöldre váltott a lámpa és ahogy haladtam előre, a lányom hirtelen elkiáltotta magát, hogy álljak meg. Ugyanis ő látta, hogy oldalról nagy sebességgel irányunkba tart egy hatalmas teherautó. Ahogy balra néztem, láttam ezt a pótkocsis, nyolckerekes kamiont, amint teljes erővel belénk fog hajtani, mivel nem lassít, és nem változtat irányt és mindez persze másodperceken belül történt. Mindnyájan arra számítottunk, hogy érezni fogjuk a hatalmas ütközést, amint az autónknak csapódik, azonban az autón belülről éreztünk csupán mozgást és olyan volt, mintha el lennénk választva ettől a világtól. Mintha az egészet csak álmondnánk. Mindenki mással együtt, azt láttuk, ahogy a teherautó részletről részletre áthalad az autónkon. Szakaszosan láttuk, még most is tisztán látom magam előtt, ahogy szakaszokban végigment az autónkon. Az agyammal azt gondoltam: elütöttek minket, épp egy autóbalesetet szenvedtünk, mégsem sérültünk meg. Ahogy végigment rajtunk az összes pótkocsi is, és jobbra néztünk, megláttunk egy civil autót, amiben rendőr ült, magánnyomozást folytatott, ezért nem rendőrautóval volt. Majd azonnal kirakta a szirénát és a kamionos után eredt. Mi átmentünk a kereszteződésen és megálltunk, a legkisebb lányomnak ki kellett szállnia, mivel mindnyájan sokkos állapotban voltunk és remegtünk belülről. Hazavittem a mellettem ülő férfit, felhívtam a férjem és elmondtam neki a történteket. Azt mondta: „Keressük meg azt a rendőrt, hátha el tudja mondani, amit a kamionostól kikérdezett.” Szóval másnap meg is találtuk ezt a rendőrt, aki szemtanúja volt az egész eseménynek és bár nem nagyon akart róla beszélni, annyit elmondott, hogy már nyúlt a rádiós adó-vevő készülékéért, hogy balesetet jelentsen be. Azt mondta: láttam, hogy a kamion az autóba fog ütközni és már a számnál volt a készülék, hogy bejelentsem a balesetet, mikor azt láttam, hogy a kamion áthaladt az autón, azt sértetlenül hagyva.*

**SID**: Ez teljesen fenomenális! Elképesztő! David, hogy került ez a hölgy ebbe a valóságba?

***DAVID****: Érdekes, mivel az előző este ott volt gyülekezeti csoportukkal az alkalmon, amin arról beszéltem, hogy a testünk hang-hullámokból tevődik ki, és a dicsőségben ez kitágul, megnő. Tehát amikor bekerülsz Isten jelenlétébe, könnyebbnek érzed magad, szinte olyan, mintha lebegnél. Szóval arról tanítottam, hogyan kerülünk be a dicsőségbe. És ahogy mondtam, amiről beszélünk, az a dolog kezd megnyílvánulni, megtörténni. Tehát amikor elkezdett hazafelé vezetni, egy 15 órás autóút volt már mögöttük, mikor ez történt. 15 órán keresztül megállás nélkül dicsérték és imádták az Urat, hálát adtak a csodákért, mert az autóban ülők közül meggyógyult valaki asztmából, valaki akinek inzulint kellett magának beadnia, teljesen meggyógyult. És mivel a dicsőség világában a testünk molekulái kitágulnak, olyannyira megtörtént ez a tágulás, hogy nagyobb lett az autó méreténél. Ez olyan, mint ahogy a mobiltelefon hanghullámai átmennek a falakon. Jézus maga is átment a falon megdicsőült testében, miután feltámadt. Ha tehát te ebben a súllyal bíró dicsőségben vagy, a tested molekuláris állapota szó szerint megváltozik és a szellemi embered nagyobbá válik, mint a testi embered. Tehát a tested úgymond eltűnik a szellemedben, így válsz képessé átmenni tárgyakon, falakon, a szellemi transzportálás is így történik. Tehát ebben az esetben is, az autóban ülők szellemi embere körbe vette testi énüket, sőt még az autót is, így vált képessé átmenni rajtuk egy másik jármű.*

**SID**: A David könyvében, -és annyira örülök annak, hogy ezt megírtad- melynek címe: „A dicsőség inváziója” és nagyon tetszik az alcíme: „Nyitott Menny alatt élni”. Aki elolvassa ezt a könyvet, annak el sem kell mennie egy David Herzog alkalomra ahhoz, hogy ez a dicsőség azonnal elkezdjen működni az életén. Mondd el nekünk milyen visszajelzéseket kapsz a könyv kapcsán.

***DAVID****: Igen, amikor emberek elkezdik ezt olvasni, az ő életükben is elkezd működni a dicsőség, és épp ezért is lett ez megírva. Ahelyett, hogy csupán velem, vagy rajtam keresztül történik ez meg, ha valaki más is megérti ezt kijelentés szintjén, a dicsőség ugyanúgy működik az ő életükben is, és azonnal elkezdenek meglátni jeleket és csodákat történni. Mivel a dicsőség szférájában nyitott Menny van, ezért a mennyei átélések, angyali meglátogatások is természetesek. Egyik hölgy Kaliforniában olvasta a könyvet, és épp az édesanyjához tartott, amikor valaki más vezette az autót, ő pedig olvasott. Mire az édesanyja házához értek, akinek olyan betegsége volt, hogy még járni sem volt képes önállóan, mindent csak segítséggel tudott tenni. Szóval ahogy olvasta a könyvet, rájött, hogy a testrészeink hallanak bennünket, mivel a hangra reagálnak, így elkezdett beszélni a testrészekhez.*

**SID**: Jézus is épp erre tanított bennünket, tehát ő csupán a Rabbi Mestert utánozta!

***DAVID****: Igen, igen. Régebben úgy imádkozott: Oké Uram, imádkozom érte és remélem megteszed ezt, kérlek, kérlek, tégy csodát. De semmi nem történt. Majd most, ahogy megkapta ezt a kijelentést, azt mondta: „Csontok, tudom, hogy hallottok engem, mert ezt olvastam a könyvben, ami csupán a Bibliát magyarázza. Szóval, a Jézus nevében, csontok, álljatok helyre!” Abban a pillanatban, hogy ezt kimondta édesanyja előtt, az anyukája úgy érezte, mintha egy kamion átment volna rajta, mintha valaki a belsejébe nyújt volna és visszatekerte volna a helyére a csípőjét és a teljes testformáját. Újra elkezdett járni. Annyira izgatott volt ettől ez a hölgy, hogy eljött az alkalmunkra csak azért, hogy személyesen bizonyságot tegyen errről a csodáról. Ez engem sokkal jobban lelkesített, mintha ott az alkalmon én imádkoztam volna a csodáért. A legnagyobb öröm, amikor nem engem használ az Úr a csoda tételében, hanem azt az embert, aki megérti, hogyan működik a természetfölötti világ. Nincs ennél nagyobb öröm!*

**SID**: David, van úgy, hogy tudod már az alkalom előtt is, hogy Isten mit fog tenni azon az alkalmon?

***DAVID****: Igen. A dicsőségben nincs idő, és mivel nincs idő, bármikor előre mehetek a jövőben és tudhatom, hogy mi fog majd történni azon az alkalmon. Szóval lehet már ott vagyok az alkalom előtt, vagy akár még otthon a szobámban, mikor készülök az alkalomra, lehet, már 12 órával a kezdés előtt tudom szellemben, hogy mi fog történni, mert láttam magam a jövőben, tehát 12 órával később, hogy mit csinálok majd.*

**SID**: Tehát, mint aki már tudja előre a szövegét, mint ahogy a színész színpadra áll.

***DAVID****: Pontosan. Én csupán lejegyzetelem, mint egy film forgatókönyvét. Egyik ilyen alkalommal, láttam szellemben egy hölgyet, akinek be volt gipszelve a lába és ahogy prédikáltam aznap este, látta magam szellemben, hogy a két mankót, amin támaszkodott, szó szerint kirúgtam alóla, egyiket a másik után és azt mondtam neki: „Járj!”*

**SID**: Remélem nem esett orra...

***DAVID****: Ahogy elérkezett az alkalom, kerestem szemeimmel ezt a hölgyet, és kihirdettem, hogy ha van itt valaki olyan, aki mankóval jár és be van gipszelve a lába, jöjjön előre. Először még senki nem jött előre, majd felbukkant a hölgy, és azt nem tudtam, hogy mi volt a baja, és csupán azt mondtam: „A Jézus nevében, járj!” Majd fogtam, mindkét mankót kirúgtam a lába alól, pont úgy, ahogy láttam és látni kellett volna az arcán a hatalmas félelmet, sikítva tette meg az első lépést, és a legnagyobb megdöbbenésére tudott járni! Csupán később tudtam meg, hogy a lábában teljesen el volt minden szakadva és még nem kötötték össze a dolgokat, mivel fém-rudat kellett volna betenniük, hogy azzal kössék össze és az orvos azt mondta, ha a súlyával ránehezedik arra a lábára, szó szerint szétszakította volna a bőrét a belül törött csont. Börtönbe vittek volna engem, ha nem történik csoda...*

**SID**: Ha tudtad volna mi a baja, biztos, hogy nem rúgtad volna ki a mankóit.

**SID**: David, elmondtad nekem, hogy mindig forgattál magadban egy kérdést, és tudtad, ha megtudod a választ erre a kérdésedre, megláthatsz olyan csodákat, mint amilyeneket például láttunk a felvételen. És ha már itt tartunk, igaz, hogy gyémántok és drágakövek bukkannak föl az alkalmaitokon?

***DAVID****: Igen, láttunk már néhányat. Tudod, MINDEN, ami a Mennyben van, az le tud jönni a Földre is bármikor, amikor Isten Dicsősége megjelenik!*

**SID**: Mutass nekünk egyet, amit el is hoztál magaddal!

***DAVID****: Ezt igazából a lányom találta, amikor imádkozott. Egyik éjjel kért Istentől ajándékot a Mennyből, és azonnal megjelent ez a lila színű drágakő. És a kislányom kedvenc színe, a lila.*

**SID**: És ez nem csupán nyers drágakő, hanem olyan, amit szépen elvágtak, kifaragtak. Teljesen tökéletes. Ez így érkezett?

***DAVID****: Pontosan így jött!*

**SID:** És hogy történt? Hol bukkant föl?

***DAVID****: Phenix, Arizónábal voltunk egy alkalmon, ahol a lányom kérte Istentől, hogy adjon neki egy ajándékot, mivel látta a sok jelet és csodát. Ő csupán hét éves és azt mondta: „Istenem, én tudom, hogy nekem is tudsz adni egy csodát, valamit a Mennyből.” És kérte az Urat, nézelődött körbe, várva, hogy valamit fog majd kapni. De nem történt semmi. Az alkalom végén annyira elkeseredett, hogy sírva fakadt, amiért nem kapott semmit. Azt mondta: „Tudom, hogy Isten azt mondta nekem, hogy valami különlegeset fog nekem adni ma este!” Majd az alkalom legvégén, ahogy már mentünk ki az épületből, lenézett a földre és azon nyomban ott termett ez a lila drágakő. Pont a lába elé esett a földre. A kedvenc színe a lila és ezt senki más nem tudta, csak ő és mi.*

**SID**: És mi a helyzet a gyémántokkal?

***DAVID****: Azt is láttunk már megjelenni.*

**SID**: Valami szakértő bevizsgálta ezeket?

***DAVID****: Igen. Többször is történt, hogy vagy gyémánt, vagy drágakő jött a Mennyből és a szakértők mindig azt mondták, hogy ezek túlságosan tökéletesek ahhoz, hogy eredetiek legyenek, mert senki nem tudja ennyire pontosan kifaragni ezeket, mégis súlyánál fogva túl nehezek ahhoz, hogy hamisítványak legyenek.*

**SID**: Fiatalemberként foglalkoztatott egy olyan kérdés, melyről tudtad, ha arra választ tudsz kapni, képessé válsz ebben a láthatatlan világban mozogni. A kérdés pedig az volt, hogyan teremtette Isten ezt a világot, mindazt, amit látunk a szemeinkkel, a semmiből?

***DAVID****: Pontosan! Engem is arra tanítottak, hogy Isten a semmiből teremtett, azonban a Zsidókhoz írt levélben azt olvashatjuk, hogy Isten a láthatatlan „dolgokból” alkotta meg a látható dolgokat. Én is azt hittem, hogy a semmiből lettek ezek, azonban ezek valóságos dolgok voltak, melyek csupán láthatatlanok voltak. Tehát dolgokat használt, dolgok teremtésére. Ekkor két olyan láthatatlan összetevőre találtam rá, melyet Isten a teremtéshez használt, a fizikai, valós dolgok teremtéséhez.* ***Ez pedig a DICSŐSÉG, vagyis Isten Szellemének jelenléte, ami az 1Mózesben lebegett a föld színén, a második pedig a HANG, vagy a hanghullámok. Isten szólt, beszélt és minden amit kimondott, meg lett alkotva****. A tudósok egyre inkább azt bizonyítják, hogy minden, ami létezik, nem csupán proton, elektron és neutron, ami egy atom legapróbb alkotóelemei, amiből molekulák állnak össze. Azt állapították meg, hogy minden proton és elektron belsejében van egy hanghullám. Mindenbe bele van ültetve a hang, és annak a hangnak van egy olyan képessége, hogy hallani tud, sőt reagálni tud bármilyen más hangra ÉS a dicsőségre.*

**SID**: Tehát ha jól értem, Isten nem a „semmiből” teremtette a mindent, hanem „valamiből” teremtette és ez a valami Isten jelenléte volt, ami a Szent Szellem, héberül „Ruach Hako'desh” ÉS a hang?

***DAVID****: Igen, hang. Mind a két összetevő valós, mert a tudósok is megállapították ennek valódiságát, például ha valaki elég magas hangon tud énekelni, össze tud törni egy üveget. Tehát egy valós tárgyra hatással van a hang – ami a fizikai szem számára láthatatlan. Ugyanúgy Isten jelenléte is valós, pontosan úgy, mint ahogy most itt ebben a helyiségben is vannak baktériumok, melyeket nem látunk szemeinkkel, mégis tudjuk, hogy valóságosan léteznek. Tehát, amikor ez a két összetevő párosul, képes megváltoztatni egy szilárd tárgyat. Újjá tudja teremteni azt, mint ahogy Jézus is megtette. Például a vizet borrá változtatta, parancsolt a szeleknek és azok engedelmeskedtek neki. Az egész teremtett világ él és képes reagálni Isten jelenlétére és a hangra, tehát a dicsőségre a hanggal együtt!*

**SID**: Oké, egy teljes könyvet is írtál erről a témáról. Beszélsz Istennek egy nagy emberéről is, John J. Lake-ről. Meséld el ezt a sztorit.

***DAVID****: John J. Lake egy fantasztikus Isten embere volt. Misszionárius volt Dél-Afrikában és mielőtt Isten szolgálatába állt, tudós volt. Tehát, mivel értett hozzá, elkezdett kísérletezni, mivel az emberek Dél-Afrikában egymás után haltak meg egy pestisben, vagy dögvészben. Mivel ragályos betegség, az orvosokon védőruha és gumikesztyű volt. Viszont John J. Lake puszta kezével kézrátétellel imádkozott azokért a betegekért, és ő meghalhatott volna attól a vírustól. Szóval azt kérdezték tőle: „hogy lehetséges, hogy te nem halsz meg?*

**SID**: Ez a búbópestis volt.

***DAVID****: Igen, a búbópestis. Szóval ahogy kérdezték, hogy miért nem hal meg, azt mondta: „Mert Isten ereje van bennem. Azt mondta nekik: „Megmutatom nektek mikroszkóp alatt a vírust és nézzétek meg mi történik vele, amikor ráteszem a kezem!” Szóval, a mikroszkóp alatt figyelték a vírust, és azt is, ahogy a keze hozzáért a vírushoz, az azonnal elkezdett elpusztulni Isten ereje által. Tehát ott, a mikroszkóp alatt a természetes szem számára láthatatlan dolgokat láthatod, hogy mi is történik a színfalak mögött.*

**SID**: Te szeretnél ilyen Isten iránti bizalomban élni és járni? Ez nem vallás, hanem bizalom Istenben! David, magyarázd ezt el nekünk, mert hiszem, ha ezt egyszer megértjük, képessé válunk Isten erejét hatékonyan demonstrálni, tehát bemutatni.

***DAVID****: Pontosan! Ez Isten dicsősége, amiről állandóan tanítunk is. Istennek ugyanaz a dicsősége, mely a Mennyben van! Tehát nem csupán a rajtad, vagy rajtam lévő kenet ez, hanem szó szerint a megnyílt Mennyből, magából a Mennyből származó dicsőség, amely amikor leszáll közénk, megváltoztatja a teljes atmoszférát.*

**SID**: Ez Isten jelenléte miatt van? Én gyakran tűnődöm, mit is jelent ez a szó, hogy „dicsőség”. Ez tulajdonképpen Isten kézzel fogható jelenléte, mely magát Istent veszi körül, amit itt a földön számunkra elérhetővé tesz? Így kell ezt látni?

***DAVID****: Igen, Isten dicsősége, az Ő birodalmának, valóságának a legnagyobb súllyal bíró ereje ami jelen van és elektromossággal tölti meg az egész helyet. Azzal szemben, mintha csak a rajtad lévő kenet által imádkoznál valakiért, ami csupán egy bizonyos mértékű erővel bír. Ez az Apcsel 4-ből származik: „Nyújtsd ki a TE kezed a gyógyításra” sőt, ebben a dicsőgben még az árnyékunk is meggyógyítja a betegeket. Ezzel szemben a másik módszer, amikor te magad mész az emberekhez és kézrátétellel próbálod egyesével meggyógyítani őket. Más szavakkal:* ***nyitott Mennyel a fejed fölött jársz a dicsőségben****.*

**SID**: Ez sokkal jobbnak hangzik!

***DAVID****: És sokkal könnyebb is!*

**SID**: Igen, hiszen nem kell mást tenned, csak megjelenned.

***DAVID****: Igen, de csakis ebben a jelenlétben, ebben a dicsőségben!*

**SID**: Tehát hozzá sem kell érned senkihez, mert maga a dicsőség az, ami megérinti az embereket, és amit kimondasz, az meg is történik.

***DAVID****: Igen, mondhatjuk, hogy 99%-ban úgy látunk meg csodákat történni, hogy mi rá sem tesszük a kezünket az emberekre! Mert amikor a dicsőség betör az atmoszférába, időnként ismeret beszéde hangzik el, időnként az sem, azonban a hátsó sorokban ülőket Isten jelenléte legalább úgy megérinti, mint az első sorban ülőket az alkalmon.*

**SID**: Oké. Maga a Messiás arra tanított bennünket, hogy úgy imádkozzunk: „Jöjjön el a királyságod a Földre ÚGY, mint ahogy a Mennyben van!” Ez számodra mit jelent?

***DAVID****: Nos, ha most azonnal a Mennybe mennél, és a beleidből hatalmas rákos daganat lógna ki, mennyi időbe kerülne a Mennyben, hogy az a rákos daganat eltűnjön?*

**SID**: Szerintem ki sem tartana addig, tehát be sem jutna a Mennybe!

***DAVID****: Pontosan! Abban a pillanatban, hogy a Mennybe jutsz, az azonnal eltűnik! Ha pedig UGYANAZ a dicsőség jön le a Földre, ami ott van a Mennyben, akkor az Ő akarata ugyanúgy meg tud valósulni, mint ahogy az a Mennyben van! A Mennyben pedig minden instant. A démonok azon nyomban kijönnek. A szabadulások, a gyógyulások mind gyorsabban történnek, mivel a dicsőség szférájában minden felgyorsul.*

**SID**: Tehát amit láttunk a felvételről, amikor valaki lefogy, ez épp olyan, mintha most azonnal a Mennybe kerülnének, az ottani dicsőségben lefogynak és amikor azt mondjuk, hogy jöjjön el királyságod a Földre úgy, ahogy a Mennyben van, éppen ennek a demonstrációját láttuk meg.

***DAVID****: Pontosan! A Mennyben sokkal jobban nézel ki, mint a Földön, a dicsőség miatt! Azonban, ha már most itt ebben a dicsőségben élsz, kaphatsz valamit abból a kinézetből, abból a testből.*

**SID**: Úgy tudsz kinézni itt a Földön, mint a Mennyben?

***DAVID****: Hiszem, hogy a lehető legtöbbre tudsz abból szert tenni!*

**SID**: Mózesnél is ez történt, nem? 120 évesen olyan jól látott a szemeivel. Biztos, hogy nem lett volna szüksége szemüvegre sem. Olyan erő volt benne, mint egy 40 éves emberben! Ő is ebből a dicsőségből kapott, mint például amikor a Sinai hegyen megkapta a tízparancsolatot! Isten dicsőségében élt! Mikor kaptad meg azt a kijelentést, ami által ma már csak ott állsz és nézed, ahogy megtörténnek szemed láttára a csodák?

***DAVID:*** *Mindig is tanítottunk a dicsőségről. Ébredéseket éltünk meg és nagyon sok csodát láttunk történni. Azonban, amikor találkoztam azzal a hölggyel, akit Ruth Heflinnek hívtak, aki Isten hatalmas asszonya volt. Prófétanő, aki Isten dicsőségében mozgott óriási erővel. Amikor mellette voltam és figyeltem őt, igazából akkor jutott el kijelentés szintjén hozzám, hogy mit is jelent ez a dicsőség, amiben már nem kell hozzáérned sem az emberekhez, mert amikor leszáll ez a dicsőség, csak kimondod és megtörténnek a csodák.*

**SID**: Mondj még olyan példákat amik szemed láttára történtek a dicsőség megjelenésekor. Például anyagi csodák.

***DAVID:*** *Igen, tudod amikor beadod a pénzed a gyűjtésbe, általában idővel Isten azt megáldja és visszakapod. Azonban, amikor Isten dicsősége leszáll, ott megszűnik az idő, úgy a csodáknál, mint a pénznél. Szóval ha Isten súllyal bíró dicsőségében történik meg a gyűjtés, azt látjuk, hogy az emberek azonnali csodákat látnak az anyagi életükben. Mint például egyik ember, aki 3000 dollárt adott a gyűjtésbe, aki üzletember volt és már majdnem becsődölt a cége, és az alkalmon a dicsőségben adott – amiről én nem is tudtam, 24 órán belül, tehát másnap, 500,000 dolláros szerződést kötöttek vele. Mások belenyúltak a zsebeikbe, és pénz jelent meg természetfölöttien a zsebeikben! Sőt a pénztárcáikban, bankszámláikon is. Természetfölöttien úgy, hogy a bankok nem találtak semmi magyarázatot arra, hogy jelenhettek meg ilyen összegek emberek számláin egyetlen nap alatt. Ez természetfölötti!*

**SID:** Figyeljetek! Ez számomra fantasztikusan hangzik és biztos neked is. Azonban a legtöbbünkkel azt tanították, hogy szép lassan, fokozatosan kapjuk meg a dolgokat, minél inkább megvalljuk azokat. Például megvalljuk folyamatosan Isten Igéjét és egyszer csak meglátjuk a gyógyulás megjelenését. Vagy más dolgokkal is ugyanígy. Azonban nekem nagyon tetszik ez az instant dolog. Igaz, hogy valakinek a haja azonnal kinőtt a dicsőségben?

***DAVID****: Hát hogyne! Többekkel is előfordult már! Több olyan eset is volt, amikor teljesen kopasz fejen elkezdett kinőni haj a szemünk láttára! Egyik hölgy, akinél ez volt a helyzet, Prescottban, Arizónában. Körbe szaladt és hitt a gyógyulásában. Majd mondta, hogy szerinte nő kifelé a haja. Ahogy megálltunk és néztük, a fején voltak olyan pontok, ahol kopasz volt és a szemünk láttára nőtt ki ott a haj és a végén már nem voltak kopasz részek a fején. És ami még elképesztő volt, hogy a szemünk láttára elváltozott a hajszíne.*

**SID**: Lehetséges meglátnunk ugyanezt a dicsőséget úgy, hogy egész országra leszáll és az egész országot befolyásolja ahelyett, hogy csak egy kis összejövetelen jelenik ez meg?

***DAVID****: Az Úr ki is jelentette, hogy a dicsőség invázióját fogjuk meglátni, amint egész városokat, szigeteket ellep!*

**SID**: Még a kórházakat is? El tudjátok képzelni, hogy bemegyünk majd egy kórház intenzív osztályára és az emberek kihúzgálják magukból a csöveket és azt mondják: nem kell már nekem ez az értelmetlenség.

***DAVID****: Már korábban is történtek ilyenek a Hit-mozgalomban, amikor emberek kórházakban imádkoztak és a betegek meggyógyultak. Azonban hiszem, hogy eljön majd az az idő is, amikor teljesen kiürítünk egy kórházat. Azt is hiszem, hogy bemegyünk majd hullaházakba és a holttestek életre kelnek és hiszem, hogy tömeges feltámadások történnek majd. Ahogy egy-két ember meggyógyult, majd voltak tömeges gyógyulások, vagy ahogy egy-két megkötözött megszabadult, majd láttunk tömeges szabadulásokat is, ugyanígy láttunk egy-két halott feltámadását, most pedig tömeges feltámadásokat is látunk majd. Mint Ezékielnél, ahol a csontok testet alkotva életre keltek.*

**SID**: Te összekötöd ezt a dicsőséget Izráellel. És nem érdekes az, ahogy Izráelt támadják mindenfelől. Pl. országok, népek és minden irányból – szerintem is ennek köze van a dicsőséghez.

***DAVID****: Mindenképpen köze van a dicsőséghez! A korai egyházban olyan hatalmas erőben mozogtak, hogy pl. egy Fülöp nevű ember, aki mellett nem volt ott egy szolgáló csoport, sem dicsőítő csapat, és bemegy teljesen egyedül egy városba és mindenki megtér. Azokban az időkben szó szerint egy legyőzött ezret! Manapság nekünk megvan minden. Nagy szolgálatok, nagy hangerő, berendezések, szervezések, mégis hiányával vagyunk ANNAK az erőnek, amivel ők viszont rendelkeztek.*

**SID**: Figyeljetek! Egy legyőz ezret, kettő pedig már tízezret! A zsidók és a keresztények együttesen Krisztusban egy új emberré válva! Miért van az, hogy Isten Izráellel teszi ezeket a dolgokat, miért játszik olyan fontos szerepet mindebben Izráel? Mit mutatott neked erről az Úr?

***DAVID****: Két dolgot is. Az egyik, hogy a Messiás hamarosan visszatér. És azt mondta, ha az emberek Izráelben segítségül hívják az Úr nevét, és mondják: „Jöjj Uram, Úr Jézus hamar, Messiás, Yeshua” – akkor Ő vissza fog jönni, mert a megmaradtak könyörögnek visszatéréséért. A második pedig, hogy amikor Izráelben történnek megtérések, tehát eljön az ébredés, akkor mi nem zsidó nemzetek is részesülünk ébredésben. Minél több ébredésben lesz Izráelnek része, annál több ébredésben lesz NEKÜNK is részünk! Ezért én minden tőlem telhetőt megteszek, hogy Izráelbe eljöjjön az ébredés, hogy közénk is eljöhessen az ébredés!*

**SID**: David, lehetséges, hogy kihirdeted Isten Szavát és az emberek ott, ahol épp vannak – az otthonaikban, bárhol, ahonnan néznek most bennünket, és csodák történhetnek velük?

***DAVID****: Hát hogyne, nem csak időnként, ez minden egyes alkalommal megtörténik!*

**SID**: Akkor én akarom, hogy most azonnal megtörténjen!

***DAVID****: Történjen most azonnal! Ahol most épp vagy, ha most azt mondod magadban: „nekem szükségem van Isten érintésére az életemben, szükségem van csodára, gyógyulásra, vagy arra, hogy megismerjem a Messiást, héberül: Hamasiach. Akár zsidó, muzulmán, vagy bármilyen más vallású vagy, bármilyen is legyen a bőrszíned, Isten meg akarja érinteni az életed és meg akarja gyógyítani a tested! A teremtő bármikor újjá tudja teremteni a testrészeidet! De ami még ennél is fontosabb, hogy meg tudja tölteni a bensődben azt a hiányzó elemet, azt az űrt, amit csak Ő képes betölteni. Szóval imádkozzunk most azonnal, csak csukd be a szemed, tehát ne vonja el semmi a figyelmed, és teljes szíveddel fogadd most el ezt az imát. Csak higgyj, és meglátod majd, hogy mi történik! Atyám, a Yeshua Hamasiach nevében, aki Jézus, a Messiás, imádkozunk most, hogy jöjjenek a csodák MOST! Szólok most minden gyógyíthatatlan betegséghez, mindez gyógyuljon meg MOST! A Yeshua nevében! És ahogy rád száll most Isten ereje, és betölti ez az erő a tested, tégy valami olyat, amit nem tudtál azelőtt megtenni! Meglátjuk, ahogy a bénák fölállnak, rákos daganatok eltűnnek, a Jézus nevében! Vak szemek nyílnak meg most azonnal! Némelyek még arany fogakat is kapnak! Feketéről aranyra változnak! Ezüstről aranyra, feketéről ezüstre! A Jézus nevében jönnek a jelek, jelenségek és csodák minden típusa. Tedd a kezed a testedre és most Isten jelenléte jön egyenesen hozzád, az otthonodba. Sorolhatnám az összes csodát, melyeket látok most történni, de erre nincs időnk. De te tudod mi történik! Állj föl és tedd meg azt, amit azelőtt nem tudtál! Isten dicsőségének inváziója jön most az otthonodba! A dicsőség inváziója történik!*